གསལ་བསྒྲགས་སྐབས་བོད་རྒྱལ་ཡོངས་མང་གཙོ་ཚོགས་པའི་ཚོགས་གཙོ་ཚེ་བརྟན་ནོར་བུ་ལགས་ཀྱིས།བོད་མི་མང་སྤྱི་འཐུས་སྐབས་༡༦གྲོས་ཚོགས་ཚོགས་དུས་༦སྟེང་།བཙན་བྱོལ་བོད་མིའི་འོས་བསྡུའི་སྒྲིག་གཞི་བསྐྱར་བཅོས་གཏན་འབེབ་ནང་ཆོལ་ཁ་གསུམ་གྱི་སྒྲིག་འཛུགས་དང་།ཆོས་བརྒྱུད་ཁགགཞུང་འབྲེལ་མ་ཡིན་པའི་ཚོགས་པ་སྐྱིད་སྡུག་ཁག་བཅས་ཀྱིས་སྲིད་སྤྱིའི་འོས་གཞི་འདོན་པ་དང་།རྒྱབ་གཉེར་གསལ་བསྒྲགས་སྤེལ་བའི་རིགས་བྱེད་མི་ཆོག་པར་གཏན་འབེབ་གནང་རྗེས།མཛད་གཙོ་རེ་ཟུང་གིས་བོད་ཀྱི་རྒྱལ་ཡོངས་མང་གཙོ་ཚོགས་པའི་མིང་ཟུར་འདོན་གྱིས་གསར་འགྱུར་བརྒྱུད་ལམ་ཁག་ཏུ་འགྲེལ་བརྗོད་གནང་སྟངས་དང་འབྲེལ་བོད་མིའི་སྤྱི་ཚོགས་ནང་གོ་བ་ལྡོག་ཕྱོགས་སུ་འགྲོ་ཉེན་ཆེ་སྟབས།དེ་རིང་གི་གསར་འགོད་གསལ་བསྒྲགས་བརྒྱུད་ནས་བོད་རྒྱལ་ཡོངས་མང་གཙོ་ཚོགས་པའི་ད་ལྟའི་ངོས་འཛིན་དང་དེ་འབྲེལ་གྱི་གནད་དོན་སྐོར་ནས་གསལ་བཤད་བྱེད་རྒྱུ་ཡིན་ལ།བོད་མི་རེ་འགས་འོས་བསྡུའི་སྒྲིག་གཞི་བསྐྱར་བཅོས་གཏན་འབེབ་དེའི་རྐྱེན་གྱིས་བོད་རྒྱལ་ཡོངས་མང་གཙོ་ཚོགས་པར་གྱོང་གུད་ཆེན་པོ་རག་ཡོད་ཚུལ་བཤད་ཡོད་ཀྱང་།དོན་དངོས་ཐོག་གྱོང་གུད་རག་ཡོད་ན་བོད་མི་མང་དང་བོད་སྤྱི་པའི་དོན་ལ་རག་ཡོད་སྐོར་བརྗོད་སོང་།